ครับขอคำปรึษาหน่อยครับพอดีมีเพศสัมพันหลังประจำเดือนหมด1วันครับ ปจด.มาวันแรกที่12หมดวันที่15ครับ วันต่อมาผมมีเพศสัมพันธ์วันที่16ตอน22.00น ใส่ถุงยาง. แต่ถุงยางขาดตอนกำลังจะใส่เข้าครับ เลยซื้อยาคุมฉุกเฉินมากินวันที่17 กินตอนประมาณ19.00น. หลังจากนั้นกิน อีกทีตอนประมาณ22.40 ของวันที่17 จะเป็นอะไรไหมครับถ้ากินก่อน จะท้องหรือป่าวครับ?
สวัสดีค่ะ ยาคุมกำเนิดแบบฉุกเฉินคือยาคุมที่ประกอบไปด้วยฮอร์โมนเพศหญิงในระดับสูง กินหลังจากการมีเพศสัมพันธ์ เพื่อให้ได้ประสิทธิภาพได้เต็มที่ประมาณ 80-90% ควรจะได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หรือหากเป็นชนิดที่กินห่างกัน 12 ชั่วโมง ควรกินห่างกัน 12 ชั่วโมงเพื่อให้ได้ประสิทธิภาพสูงสุด การกินคลาดเคลื่อนไปนั้น อาจจะลดประสิทธิภาพยาลงไปได้บ้าง แต่หากยังกินครบ 2 เม็ด โอกาสตั้งครรภ์ก็ยังมีได้น้อยค่ะหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้แนะนำการสังเกตรอบเดือนหลังจากนี้ หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป